EkBass/fiwiki-20250220-pages-articles huggingface dataset:
Kirjallisuusvuosi 2010

Kirjallisuusvuosi 2010 käsittelee vuoden 2010 tärkeitä kirjallisuuden tapahtumia, uutisia ja julkistuksia. == Tapahtumia == * Kirjailija Tommy Tabermann kuoli vaikeaan sairauteen. * Sarjakuvataiteilija Kaisa Leka sai yhdessä miehensä Christoffer Lekan kanssa vuonna 2010 opetus- ja kulttuuriministeriön Suomi-palkinnon. Hänen omaelämäkerralliset teoksensa ovat saaneet kiitosta kauneudestaan. == Julkaisuja == * Iain M. Banks - Pintakuvio * Suzanne Collins - Matkijanärhi * Justin Cronin - Ensimmäinen siirtokunta * Günter Grass - Grimms Wörter (suom. Grimmin sanat, 2015) * Vilja-Tuulia Huotarinen - Rakkaudella, Silja * Juha Itkonen - Seitsemäntoista * Matti Yrjänä Joensuu - Harjunpää ja rautahuone * Pasi Ilmari Jääskeläinen - Harjukaupungin salakäytävät * Tuomas Kyrö - Mielensäpahoittaja * Sirpa Kähkönen - Vihan ja rakkauden liekit : Kohtalona 1930-luvun Suomi * Markus Nummi - Karkkipäivä * Haruki Murakami - 1Q84 * Riikka Pulkkinen - Totta * Maarja Pärtna - Rohujuurte juures * Hannu Rajaniemi - Kvanttivaras * Johanna Sinisalo - Möbiuksen maa * Mihail Šiškin - Pismovnik (suom. Sinun kirjeesi, 2012) * Elina Tiilikka - Punainen mekko * Märta Tikkanen - Emma ja Uno – rakkautta tottakai (Emma & Uno: Visst var det kärlek) * Antti Tuuri - Rata * Serhi Žadan - Ворошиловград ("Vorošilovgrad", proosaa) ==Myydyimmät kirjat== * Vuoden myydyin kotimainen kaunokirja: Ilkka Remes, Shokkiaalto * Vuoden myydyin käännöskaunokirja: Patricia Cornwell, Valokeilassa * Vuoden myydyin kotimainen lasten- ja nuortenkirja: Mauri Kunnas, Hurja-Harri ja pullon henki * Vuoden myydyin käännetty lasten- ja nuortenkirja: Walt Disney, Autot. Martti lainvalvojana * Vuoden myydyin tietokirja: Sääpäiväkirja 2011 * Vuoden myydyin kotimainen sarjakuvakirja: Pertti Jarla, Fingerpori 3 * Vuoden myydyin käännetty sarjakuvakirja: Walt Disney, Aku Ankan taskukirja 369: Tripla * Vuoden myydyin taskukirja: Elisabeth Gilbert, Omaa tietä etsimässä * Vuoden myydyin äänikirja: Sinikka Nopola & Tiina Nopola, Gekko ja PuupponenBestsellerit 2010 . Kustantajat.fi Doc-tiedosto. Viitattu 16.1.2019. == Palkintoja == ; Arthur C. Clarke -palkinto * China Miéville ; Bram Stoker Award * Sarah Langan ; Euroopan unionin kirjallisuuspalkinto * Riku Korhonen: Lääkäriromaani ; Finlandia-palkinto * Mikko Rimminen ; Tieto-Finlandia- palkinto * Vesa Sirén ; Hugo-palkinto * Paolo Bacigalupi - The Windup Girl * China Miéville - Toiset ; Kalevi Jäntin palkinto * Marko Hautala * Elina Hirvonen * Harry Salmenniemi ; Mikael Agricola -palkinto * Ville Keynäs ; Nobelin kirjallisuuspalkinto * Mario Vargas Llosa ; Pohjoismaiden neuvoston kirjallisuuspalkinto * Sofi Oksanen ; Pulitzerin kirjallisuuspalkinto * Paul Harding ; Runeberg-palkinto * Kari Hotakainen ; World Fantasy Award * China Miéville == Lähteet == 2010
Nordicom

Nordicom on pohjoismaisen viestinnän- ja mediatutkimuksen keskus, joka sijaitsee Göteborgin yliopistossa. Nordicomin tehtävänä on koota ja välittää media- ja viestinnäntutkimuksen tuloksia sekä kasvattaa näin ymmärrystä median roolista yhteiskunnassa. Nordicom harjoittaa julkaisutoimintaa, edistää pohjoismaisten tutkijoiden välistä vuorovaikutusta, seuraa mediakenttää ja kokoaa tietoa poliittisten päätösten tueksi sekä toimii yhteistyökumppaneina viranomaisten ja muiden organisaatioiden kanssa toteutettavissa hankkeissa. Keskuksen ensisijaisia kohderyhmiä ovat tutkijat, media-alan ammattilaiset, päätöksentekijät politiikassa ja eri organisaatioissa, opettajat ja kouluttajat, kirjastotyöntekijät sekä opiskelijat. Nordicom julkaisee kahta lehteä. Nordicom Review on englanninkielinen tieteellinen vertaisarvioitu julkaisu, joka ilmestyy kaksi kertaa vuodessa. Lisäksi vuosittain julkaistaan erikoisnumeroita (Special Issues). Nordic Journal of Media Studies ilmestyy kerran vuodessa. Artikkeleiden julkaisukieli on englanti. Nordicom toimii myös media- ja viestintätieteellisten kirjojen kustantajana. Vuosittain julkaistaan 5–10 nimikettä. Nordicom pitää lisäksi yllä NordMedia Network -yhteisöä, joka on pohjoismaisille ja pohjoismaisesti suuntautuneille mediatutkijoille suunnattu sivusto. Sivustolla on esimerkiksi avoin asiantuntijatietokanta, joka korvaa Nordicomin aiemmat tutkimustietokannat. Myös joka toinen vuosi pidettävän mediatutkimuksen NordMedia-konferenssin kotisivu sijaitsee sivustolla. Suomessa Nordicom teki aiemmin säännöllistä yhteistyötä Tampereen yliopiston viestintätieteiden tiedekunnan kanssa. Vuosina 1980–2018 Nordicom julkaisi myös akateemista aikakauslehteä nimeltä Nordicom-Information, joka oli suunnattu laajemmalle media- ja viestintätieteistä kiinnostuneelle yleisölle. Se ilmestyi kaksi kertaa vuodessa sekä painettuna että verkossa. Julkaisukielinä olivat skandinaaviset kielet ja englanti. Nordicomin rahoittajina toimivat Pohjoismainen ministerineuvosto, Ruotsin kulttuuriministeriö ja Göteborgin yliopisto. Keskus on perustettu 1970-luvun lopussa. == Lähteet == == Aiheesta muualla == * Nordicomin virallinen sivusto *NordMedia Network Luokka:Erikoiskirjastot Luokka:Mediatutkimus Luokka:Tampereen yliopisto Luokka:Tiedejärjestöt Luokka:Tiedejulkaisut
Heporauta

Heporauta on sukunimi: * Elsa Heporauta (vuoteen 1935 Hästesko, o.s. Koponen, 1883–1960), kirjailija ja Kalevala Korun sekä Kalevalaisten Naisten Liiton perustaja * Frans Akseli Heporauta (vuoteen 1935 Hästesko, 1879–1946), rehtori ja kansanrunouden tutkija, Elsa Heporaudan puoliso * Kirsti Heporauta (myöh. Funk-Heporauta, o.s. Järvinen, 1921–2002), nuortenkirjailija, Tuuri Heporaudan puoliso 1943–1962 * Tuuri Heporauta (1922–1991), kirjailija ja mainostoimittaja, Elsa ja Frans Akseli Heporaudan poika. ==Katso myös== * Hästesko
Kaikki oikein

Kaikki oikein on vuonna 2018 ensi-iltansa saanut suomalainen komediaelokuva, jonka on ohjannut Lenka Hellstedt. Se perustuu Anna-Leena Härkösen samannimiseen romaaniin vuodelta 2014. Elokuva kertoo suomalaisesta pariskunnasta, joka voittaa lotossa. Elokuvan pääosissa näyttelevät Antti Luusuaniemi ja Elsa Saisio. Muissa rooleissa ovat muun muassa Jenni Kokander, Malla Malmivaara, Pirjo Lonka, Lotta Lindroos, Ylermi Rajamaa, Kristiina Halttu, Timo Lavikainen, Pamela Tola, Juha Muje, Sinikka Sokka ja Aksa Korttila. Elokuva sai ensi-iltansa 12. tammikuuta 2018 == Arvosteluja == Episodi Milla Olkkonen Film-O-Holic.com Juha Rosenqvist Helsingin Sanomat Leena Virtanen Hufvudstadsbladet Krister Uggeldahl Iltalehti Juho Rissanen Ilta-Sanomat Taneli Topelius == Lähteet == Luokka:Vuoden 2018 suomalaiset elokuvat Luokka:Suomalaiset komediaelokuvat Luokka:Suomalaiset romaaneihin perustuvat elokuvat Luokka:Solar Filmsin elokuvat
Joku muu, mikä

Joku muu, mikä on Maija Vilkkumaan EP-levy, joka julkaistiin 13. lokakuuta 2017. Se julkaistiin vain digitaalisessa muodossa, lukuun ottamatta kolmen kappaleen vinyylipainosta, joista kaksi jaettiin Vilkkumaan Facebook-sivuilla olleissa kilpailuissa. EP sijoittui Suomen virallisella albumilistalla sijalle 38. Vilkkumaa julkaisi maaliskuussa 2016 ”Kaivopuiston jää” -singlen, jonka myötä Joku muu, mikä -EP alkoi muodostua asteittain. Vilkkumaa päätti kirjoittaa niin monta uutta kappaletta kuin luontevasti syntyy ja tehdä niistä kokonaisuuden ajattelematta kuitenkaan, että niistä muodostuisi albumi. Myös kappaleet ”Mä en oo sun ainoo”, ”Hyvä ihminen”, ”Mul ei oo rahaa” ja ”Pyörii” julkaistiin singleinä. Lisäksi kappaleeseen ”Unisex” tehtiin musiikkivideo. EP:n julkaisun myötä Vilkkumaa lähti samannimiselle kiertueelle. == Kappaleet == == Lähteet == Luokka:Vuoden 2017 EP:t Luokka:Maija Vilkkumaan albumit Luokka:Jurekin tuottamat albumit Luokka:Eppu Kososen tuottamat albumit
Arisba

Arisba () eli Arisbe () oli antiikin aikainen kaupunki ja kaupunkivaltio (polis) Lesboksen saarella Kreikassa. Se sijaitsi noin 1,2 kilometriä koilliseen nykyisestä Arísvin (ent. Tsoumaïlí) kylästä. Arkaaisella kaudella Arisba oli yksi Lesboksen kuudesta merkittävimmästä kaupungista lesboslaisen pentapoliin kaupunkien (Mytilene, Methymna, Eresos, Antissa ja Pyrrha) ohella. Methymna valtasi kaupungin jossain vaiheessa ennen Herodotoksen aikaa eli 400-lukua eaa. Plinius vanhemman mukaan kaupunki tuhoutui myöhemmin maanjäristyksessä.Herodotos: Historiateos I.151.Plinius: Naturalis historia V.31. Arisban paikalla on akropolis eli linnavuori sekä joitakin linnoitusmuurien ja muiden rakennusten jäänteitä. == Lähteet == Luokka:Aioliin kaupungit Luokka:Antiikin Kreikan kaupungit Egeanmeren saarilla Luokka:Antiikin Lesbos Luokka:Arkeologiset kohteet Kreikassa
Hiera

Hiera () oli antiikin aikainen kaupunki Lesboksen saarella Kreikassa. Siitä tiedetään suhteellisen vähän. Kaupunki sijaitsi todennäköisesti nykyisen Chalatséen kylän tienoilla Géran Pappádoksessa saaren kaakoisosassa, lounaaseen Mytilenestä. Géra ja Géranlahti ovat ilmeisesti perineet kaupungin nimen muuttuneessa muodossa. Plinius vanhemman mukaan kaupunkia ei ollut olemassa enää hänen aikanaan eli ensimmäisellä vuosisadalla jaa. Roomalaisella kaudella Géranlahti tunnettiin kaupungin mukaan nimellä Portus Hieraeus. == Lähteet == Luokka:Aioliin kaupungit Luokka:Antiikin Kreikan kaupungit Egeanmeren saarilla Luokka:Antiikin Lesbos
Sinun naisesi

__NOTOC__ Sinun naisesi on Kaija Koon kolmastoista studioalbumi, joka julkaistiin 4. marraskuuta 2016. Albumi ylsi ensimmäisellä listaviikollaan Suomen virallisen listan toiselle sijalle. == Kappaleet == == Arvostelut == * Helsingin Sanomat: == Lähteet == Luokka:Vuoden 2016 albumit Luokka:Kaija Koon albumit
Kaivopuiston jää

Kaivopuiston jää on Maija Vilkkumaan kappale, joka julkaistiin 30. maaliskuuta 2016 ensimmäisenä singlenä hänen ensimmäiseltä EP:ltään Joku muu, mikä. Kappale nousi Suomen virallisen latauslistan sijalle 18 ja radiosoittolistan sijalle 52. == Lähteet == Luokka:Vuoden 2016 kappaleet Luokka:Maija Vilkkumaan kappaleet
Hyvä ihminen (Maija Vilkkumaan kappale)

Hyvä ihminen on Maija Vilkkumaan kappale, joka julkaistiin 11. elokuuta 2017 kolmantena singlenä hänen ensimmäiseltä EP:ltään Joku muu, mikä. Se nousi Suomen virallisen latauslistan sijalle 19. == Lähteet == Luokka:Vuoden 2017 kappaleet Luokka:Maija Vilkkumaan kappaleet
Saturn Relay

Saturn Relay on General Motorsiin kuuluneen Saturnin vuosina 2004-2006 valmistama tila-auto. Ensimmäinen mallivuosi oli 2005, ja viimeinen 2007. ==Myyntiluvut== Vuosi Myyntiluvut Yhdysvalloissa 2004 1 563http://www.autointell.com/nao_companies/general_motors/gm-sales/GM-US-data- book-2005.xls 2005 15 758 2006 7 171 2007 1 474 2008 163 ==Lähteet== == Aiheesta muualla == Relay Luokka:M-segmentin autot Luokka:2000-vuosikymmenen autot
Pontiac Aztek

Pontiac Aztek on crossover-tyyppinen iso henkilöauto, jota General Motors valmisti heinäkuusta 2000 elokuuhun 2005 Ramos Arizpe Assembly-autotehtaalla Meksikossa. ==Historia== Aztek oli suunniteltu vuonna 1999 esitellyn Pontiac Aztek Concept -konseptiauton pohjalta. Aztekin myynti alkoi kesällä 2000 vuoden 2001 mallivuodella. Auton suunnitteluryhmää johti Tom Peters, jonka töihin kuluu esimerkiksi Chevrolet Camaron, ja Chevrolet Corvetten uudistukset. Aztekia pidetään yleensä epäonnistumisena, ja se on usein nimetty yhdeksi kaikkien aikojen rumimmista henkilöautoista. Sen valmistus lopetettiin 2005. Automalli tuli myöhemmin tunnetuksi televisiosarjan Breaking Bad (2008–2013) päähahmon, kemianopettaja Walter Whiten ajoneuvona. == Lähteet == == Aiheesta muualla == Aztek Luokka:J-segmentin autot Luokka:2000-vuosikymmenen autot
Pontiac Torrent

Pontiac Torrent on crossover jota General Motors valmisti 2005-2009 Ingersollissa, Ontariossa, Kanadassa. ==Myyntiluvut== Vuosi Myyntiluvut Yhdysvalloissa 2005 10 303 2006 43 174 2007 32 644 2008 20 625 2009 9 638 Yhteensä 116 375 == Lähteet == == Aiheesta muualla == Torrent Luokka:J-segmentin autot Luokka:2000-vuosikymmenen autot
Cult of Chucky

Cult of Chucky on vuonna 2017 ensi-iltansa saanut yhdysvaltalainen kauhuelokuva, jonka on käsikirjoittanut ja ohjannut Don Mancini. Se on Child's Play-elokuvasarjan seitsemäs osa ja vuoden 2013 elokuvan Curse of Chucky jatko-osa. Sen pääosissa näyttelevät Brad Dourif, Fiona Dourif, Alex Vincent, Jennifer Tilly ja Summer H. Howell. Cult of Chucky julkaistiin suoraan DVD- ja Blu-raylle 3. lokakuuta 2017. Se esitettiin Lontoon Fright Festival -juhlilla 24. elokuuta 2017. ==Aiheesta muualla== * == Lähteet == Luokka:Child’s Play -elokuvat Luokka:Vuoden 2017 yhdysvaltalaiset elokuvat
Mul ei oo rahaa

Mul ei oo rahaa on Maija Vilkkumaan kappale, joka julkaistiin 6. lokakuuta 2017 neljäntenä singlenä hänen ensimmäiseltä EP:ltään Joku muu, mikä. == Lähteet == Luokka:Vuoden 2017 kappaleet Luokka:Maija Vilkkumaan kappaleet
Mä en oo sun ainoo

Mä en oo sun ainoo on Maija Vilkkumaan kappale, joka julkaistiin 2. maaliskuuta 2017 toisena singlenä hänen ensimmäiseltä EP:ltään Joku muu, mikä. Se nousi Suomen virallisen latauslistan sijalle 20. == Lähteet == Luokka:Vuoden 2017 kappaleet Luokka:Maija Vilkkumaan kappaleet
Pyörii

Pyörii on Maija Vilkkumaan kappale, joka julkaistiin 11. lokakuuta 2017 viidentenä singlenä hänen ensimmäiseltä EP:ltään Joku muu, mikä. Se nousi Suomen virallisen latauslistan kahdeksanneksi. Kappale on tehty yhteistyössä Jurekin kanssa. Vilkkumaa on kertonut kappaleen tarinan syntyneen vihaisen tunteen innoittamana. == Lähteet == Luokka:Vuoden 2017 kappaleet Luokka:Maija Vilkkumaan kappaleet
Kirjallisuusvuosi 2008

Kirjallisuusvuosi 2008 käsittelee vuoden 2008 tärkeitä kirjallisuuden tapahtumia, uutisia ja julkistuksia. == Tapahtumia == * Sofi Oksasen romaani Puhdistus oli vuoden huomattavimpia kaunokirjallisia tapauksia. Se oli vuoden 2008 myydyin kotimainen kaunokirja (102 200 kpl). Oksasen lisäksi moni muukin kirjailija oli kiinnostunut Virosta. Esimerkiksi Jaan Krossista ja Johan Laidonerista valmistui elämäkerta. Monessa kirjavuoden teoksessa haettiin vastapainoa ajan koville arvoille. *Kustannusala oli murroksessa, sillä kustannustoimittajat Touko ja Aleksi Siltala erosivat WSOY:n palveluksesta ja perustivat omaan kustantamoon, Siltalan. Heidän mukanaan siirtyi suuri joukko nimekkäitä kirjailijoita. * Noin kolmesataa kiinalaista kulttuurihenkilöä allekirjoitti Peruskirja 08 -nimisen vetoomuksen (Língbā Xiànzhāng), jossa vaadittiin Kiinaan ilmaisuvapautta, ihmisoikeuksia, monipuoluejärjestelmää ja vapaata markkinataloutta. == Julkaisuja == * Suzanne Collins - Nälkäpeli * Neil Gaiman - Hautausmaan poika * Anneli Kanto - Veriruusut * Stieg Larsson - Pilvilinna joka romahti (Millennium-trilogian III osan suomennos) * Arne Nevanlinna - Marie * Sofi Oksanen - Puhdistus * Jari Tervo - Troikka (Jari Tervon romaani) * Antti Tuuri - Surmanpelto * Carlos Ruiz Zafón - Enkelipeli ==Myydyimmät kirjat== * Vuoden myydyin kotimainen kaunokirja: Sofi Oksanen, Puhdistus * Vuoden myydyin käännöskaunokirja: Khaled Hosseini, Tuhat loistavaa aurinkoa * Vuoden myydyin kotimainen lasten- ja nuortenkirja: Mauri Kunnas, Herra Hakkaraisen 7 ihmettä * Vuoden myydyin käännetty lasten- ja nuortenkirja: J. K. Rowling, Harry Potter ja kuoleman varjelukset * Vuoden myydyin tietokirja: Sääpäiväkirja * Vuoden myydyin kotimainen sarjakuvakirja: Juba Tuomola, Viivi ja Wagner 11: terassilla tarkenee * Vuoden myydyin käännetty sarjakuvakirja: Walt Disney, Aku Ankan taskukirja 341: Läpimurto * Vuoden myydyin taskukirja: Juha Vuorinen, Kristianin teinivuodet * Vuoden myydyin äänikirja: Walt Disney, Disneyn klassikkosadut == Palkintoja == ; Arthur C. Clarke -palkinto * Richard Morgan ; Bram Stoker Award * Sarah Langan ; Finlandia-palkinto * Sofi Oksanen - Puhdistus ; Tieto-Finlandia-palkinto * Marjo T. Nurminen ; Hugo-palkinto * Michael Chabon ; Kalevi Jäntin palkinto * Marja-Liisa Heino * Riku Korhonen * Turo Kuningas * Sofi Oksanen ; Mikael Agricola -palkinto * Annikki Suni ; Nobelin kirjallisuuspalkinto * Jean-Marie Gustave Le Clézio ; Pohjoismaiden neuvoston kirjallisuuspalkinto * Naja Marie Aidt ; Pulitzerin kirjallisuuspalkinto * Junot Díaz ; Runeberg-palkinto * Hannele Mikaela Taivassalo ; World Fantasy Award * Guy Gavriel Kay == Lähteet == 2008
Ari Laaksonen (professori)

Ari Johannes Laaksonen (s. ) on aerosolifyysikko, joka on vuodesta 2018 lähtien toiminut Ilmatieteen laitoksen tieteellisenä johtajana. Hän on myös Itä-Suomen yliopiston osa-aikainen ympäristöfysiikan professori. Hän kuuluu maailman viitatuimpiin geotieteilijöihin. Laaksonen kirjoitti ylioppilaaksi Riihikedon lukiosta Porista vuonna 1980. Hän valmistui Helsingin yliopistosta vuonna 1990 filosofian maisteriksi (pääaineenaan fysiikka), ja vuonna 1992 edelleen filosofian tohtoriksi. Hänen englanninkielinen väitöskirjansa sisälsi kuusi tutkimusartikkelia aerosolien nukleaatiosta ja oli otsikoitu Theoretical studies on binary homogeneous nucleation. Hän on ollut Helsingin yliopiston fysiikan dosentti vuodesta 1996 lähtien. Laaksonen valittiin Suomalaisen Tiedeakatemian jäseneksi vuonna 2018. Laaksonen työskenteli Helsingin yliopistossa tutkimusavustajana ja assistenttina vuosina 1986–1993. Vuosina 1993–1995 hän oli Chicagon yliopiston vieraileva tutkija Yhdysvalloissa ja vuosina 1995–1997 Suomen Akatemian nuorempi tutkija. Hän toimi vuosina 1998–2007 Kuopion yliopiston ympäristöfysiikan apulaisprofessorina tai professorina. Vuonna 2008 hänet nimitettiin Ilmatieteen laitoksen Ilmastotutkimusyksikön päälliköksi. Laaksosen tutkimuskohteena ovat ilmakehän pienhiukkaset ja ilmastonmuutos, kaasu-aerosoli-pilvi-vuorovaikutukset sekä ilmakehän aerosoli-ilmiöiden havainnointi ja mallinnus. Hän on julkaissut työtovereittensa kanssa yli 250 vertaisarvioitua tieteellistä artikkelia ja yli 200 kokouspaperia. Julkaisujen joukossa on useita tiedemaailman johtavissa lehdissä (kuten Nature ja Science) ilmestynyttä alkuperäisartikkelia. Hänet listattiin geotieteiden alalla maailman viitatuimpien tutkijoiden joukkoon vuosina 2014–2019. ==Lähteet== ==Aiheesta muualla== *Ari Laaksonen, Publications. ResearcherID: B-5094-2011 Researcherid.com Luokka:Suomalaiset fyysikot Luokka:Suomalaiset professorit Luokka:Suomalaiset geotieteilijät Luokka:Ilmatieteen laitos Luokka:Itä-Suomen yliopiston professorit Luokka:Viitatuimmat tutkijat Clarivaten mukaan Luokka:Vuonna 1961 syntyneet Luokka:Elävät henkilöt
Kirjallisuusvuosi 2007

Kirjallisuusvuosi 2007 käsittelee vuoden 2007 tärkeitä kirjallisuuden tapahtumia, uutisia ja julkistuksia. == Tapahtumia == * Sofi Oksasen näytelmä Puhdistus tuli ensi-iltaan Kansallisteatterissa helmikuussa 2007. Seuraavana vuonna se ilmestyi romaanina Puhdistus. * Vuodesta 2003 alkaen ilmestynyt kymmenosainen Suomen kansallisbiografia valmistui. == Julkaisuja == * Kari Enqvist - Monimutkaisuus: elävän olemassaolomme perusta * Ken Follett - Maailma vailla loppua * Risto Isomäki - Litium 6 * Anneli Kanto - Piru, kreivi, noita ja näyttelijä * Naomi Klein - Tuhokapitalismin nousu * Stieg Larsson - Tyttö joka leikki tulella (Millennium-trilogian II osan suomennos) * Juice Leskinen - Sanataiteilija kävi täällä. Juice Leskisen valitut runot 1975–2007 * Henning Mankell - Kiinalainen * Paula Noronen - Emilian päiväkirja – Supermarsu lentää Intiaan (ensimmäinen Supermarsu-kirja) * Jo Nesbø - Lumiukko * Miika Nousiainen - Vadelmavenepakolainen (esikoisromaani) * Hannu Raittila & Juhani Syrjä - Mitä voi sanoa? Keskustelukirjeitä kuolemasta * Ilkka Remes - Pahan perimä * J. K. Rowling - Harry Potter ja kuoleman varjelukset * Sinikka Vuola - Orkesteri jota emme kuule (esikoiskokoelma) * Hannu Väisänen - Toiset kengät ==Myydyimmät kirjat== * Vuoden myydyin kotimainen kaunokirja: Ilkka Remes, Pahan perimä * Vuoden myydyin käännöskaunokirja: Dan Brown, Murtamaton linnake * Vuoden myydyin kotimainen lasten- ja nuortenkirja: Aino Havukainen & Sami Toivonen, Tatun ja Patun Suomi * Vuoden myydyin käännetty lasten- ja nuortenkirja: Astrid Lindgren, Astrid Lindgrenin rakkaimmat sadut II * Vuoden myydyin tietokirja: Sääpäiväkirja 2008 * Vuoden myydyin kotimainen sarjakuvakirja: Juba Tuomola, Viivi ja Wagner 10: Sian morsian * Vuoden myydyin käännetty sarjakuvakirja: Walt Disney, Aku Ankan taskukirja 329: Roope-sedän rahanippu * Vuoden myydyin taskukirja: Michael Cunningham, Tunnit * Vuoden myydyin äänikirja: Iloa liikkeelle 2 == Palkintoja == ; Arthur C. Clarke -palkinto * M. John Harrison ; Bram Stoker Award * Stephen King ; Finlandia-palkinto * Hannu Väisänen ; Tieto-Finlandia- palkinto * Peter von Bagh ; Hugo-palkinto * Vernor Vinge ; Kalevi Jäntin palkinto * Vesa Haapala * Taina Latvala * Antti Nylén * Olli Sinivaara * Sinikka Vuola ; Mikael Agricola -palkinto * Caj Westerberg ; Nobelin kirjallisuuspalkinto * Doris Lessing ; Pohjoismaiden neuvoston kirjallisuuspalkinto * Sara Stridsberg ; Pulitzerin kirjallisuuspalkinto * Cormac McCarthy ; Runeberg-palkinto * Sanna Ravi ; World Fantasy Award * Gene Wolfe == Lähteet == 2007
Kirjallisuusvuosi 2006

Kirjallisuusvuosi 2006 käsittelee vuoden 2006 tärkeitä kirjallisuuden tapahtumia, uutisia ja julkistuksia. == Tapahtumia == * Kirjailija Ritva Sarkola myönsi kirjoittaneensa Tuula Sariolan nimissä julkaistut teokset.Sariola myöntää haamukirjoittajan. Helsingin Sanomat 15.6.2006 (Web Archive). Vuonna 2009 kumpikin heistä sai hovioikeudessa ehdollisen vankeustuomion avustuspetoksesta, sillä Sariola oli vuosien ajan nostanut apurahoja kirjailijan työhön. Sarkola perusteli tekoa sillä, että hän oli luvannut kirjailija Mauri Sariolalle tämän menehtyessä pitää huolta leskeksi jäävästä puolisosta.Sariola ja Sarkola tuomittiin ehdolliseen vankeuteen valekirjoistaan. Yle 29.10.2009. == Julkaisuja == * Antony Beevor - Taistelu Espanjasta : Espanjan sisällissota 1936–1939 * Max Brooks - Sukupolvi Z: Zombisodan aikakirjat * Elizabeth Gilbert - Eat Pray Love (suom. Omaa tietä etsimässä Italiassa, Intiassa ja Indonesiassa, 2007) * Leena Krohn - Mehiläispaviljonki * Stieg Larsson - Miehet jotka vihaavat naisia (Millennium- trilogian I osan suomennos) * Maria Lähteenmäki - Terra Ultima. Matka Lapin historiaan * Håkan Nesser - Carambole, ruots. alkuteos 1999 * Mape Ollila - Nightwish (kirja) * Riikka Pulkkinen - Raja (esikoisteos) * Ilkka Remes - 6/12 * Johanna Sinisalo - Lasisilmä * Charles Stross - Glasshouse * Jari Tervo - Ohrana (kirja) * Kjell Westö - Missä kuljimme kerran (Där vi en gång gått) ==Myydyimmät kirjat== * Vuoden myydyin kotimainen kaunokirja: Ilkka Remes, 6/12 * Vuoden myydyin käännöskaunokirja: Dan Brown, Meteoriitti * Vuoden myydyin kotimainen lasten- ja nuortenkirja: Mauri Kunnas & Tarja Kunnas, Viikingit tulevat * Vuoden myydyin käännetty lasten- ja nuortenkirja: J. K. Rowling, Harry Potter ja puoliverinen prinssi * Vuoden myydyin tietokirja: Sääpäiväkirja 2007 * Vuoden myydyin kotimainen sarjakuvakirja: Juba Tuomola, Viivi ja Wagner 9 * Vuoden myydyin käännetty sarjakuvakirja: Walt Disney, Aku Ankan taskukirja 321: Noitakonsti * Vuoden myydyin taskukirja: Lauren Weisberger, Paholainen pukeutuu Pradaan * Vuoden myydyin äänikirja: Iloa liikkeelle == Palkintoja == ; Arthur C. Clarke -palkinto * Geoff Ryman ; Bram Stoker Award * David Morrell * Charlee Jacob ; Finlandia-palkinto * Kjell Westö ; Tieto-Finlandia-palkinto * Erkki Tuomioja ; Hugo-palkinto * Robert Charles Wilson ; Kalevi Jäntin palkinto * Tuuve Aro * Marianna Kurtto * Markku Pääskynen * Eino Santanen * Jarkko Tontti ; Mikael Agricola -palkinto * Anu Partanen ; Nobelin kirjallisuuspalkinto * Orhan Pamuk ; Pohjoismaiden neuvoston kirjallisuuspalkinto * Göran Sonnevi ; Pulitzerin kirjallisuuspalkinto * Geraldine Brooks ; Runeberg-palkinto * Riitta Jalonen ; World Fantasy Award * Haruki Murakami == Lähteet == 2006
Kirjallisuusvuosi 2004

Kirjallisuusvuosi 2004 käsittelee vuoden 2004 tärkeitä kirjallisuuden tapahtumia, uutisia ja julkistuksia. == Tapahtumia == * Edinburghista tuli ensimmäinen UNESCOn kirjallisuuspääkaupunki (City of Literature)."Edinburgh crowned the capital of literature". The Guardian, 14.10.2004. Viitattu 9.11.2021. * Juhani Korhosen ja Risto Rantalan toimittama teos Suomalaisia kirjailijoita ilmestyi. * Toimittaja Ilkka Kylävaaran teos Taistolaisuuden musta kirja: Muistoja on kokoelma muistelmia ja 1970-luvun kirjallisia lähteitä, joita Kylävaara kommentoi vapaamuotoiseen tyyliin. Se antoi taistolaisuudesta varsin synkän kuvan. Vielä samana vuonna ilmestyi vastineeksi Kylävaaralle yhteiskuntatieteilijä Heikki Mäki-Kulmalan Taistolaisuuden harmaa kirja. Lisäksi aihetta käsitteli kaunokirjallisesti kirjailija Raija Oranen romaanissaan Kohtauspaikka Marinad.Kai Hirvasnoro: Taistolaisten aatteen hurmio ja luopumisen tuska. Kansan Uutisten Viikkolehti, joulukuu 2004. == Julkaisuja == * Cecelia Ahern - P.S. Rakastan sinua * Iain M. Banks - Algebraisti * Antony Beevor - Taistelu Kreetasta * Roberto Bolaño - 2666 * Umberto Eco (toim.) - Kauneuden historia * Kari Hotakainen - Iisakin kirkko * Markku Kuisma - Kahlittu raha, kansallinen kapitalismi: Kansallis- Osake-Pankki 1945–1995 * Jeff Lindsay - Dexterin pimeät unet * Reko Lundán - Rinnakkain * David Mitchell - Cloud Atlas (suom. Pilvikartasto, 2008) * Reijo Mäki - Huhtikuun tytöt * Audrey Niffenegger - The Time Traveler's Wife (suom. Aikamatkustajan vaimo, 2005) * Mikko Rimminen - Pussikaljaromaani * Philip Roth - Salajuoni Amerikkaa vastaan * Frank Schätzing - Pedot (romaani) * Juha Siltala - Työelämän huonontumisen lyhyt historia * Ilmar Talve - Kolme kotimaata: Omaelämäkerta * Jari Tervo - Myyrä (kirja) * Juha Valste - Apinasta ihmiseksi * Tuomas Vimma - Helsinki 12 (esikoisromaani) ==Myydyimmät kirjat== * Vuoden myydyin kotimainen kaunokirja: Laila Hietamies, Kallis kotimaa * Vuoden myydyin käännöskaunokirja: Dan Brown, Da Vinci -koodi * Vuoden myydyin kotimainen lasten- ja nuortenkirja: Kirsi Kunnas & Christel Rönns, Tapahtui Tiitiäisen maassa * Vuoden myydyin käännetty lasten- ja nuortenkirja: J. K. Rowling, Harry Potter ja Feeniksin kilta * Vuoden myydyin tietokirja: Mitä Missä Milloin 2005 * Vuoden myydyin kotimainen sarjakuvakirja: Juba Tuomola, Viivi ja Wagner 7 * Vuoden myydyin käännetty sarjakuvakirja: Walt Disney, Aku Ankan taskukirja 297: Tähtikaksikko (tupla) * Vuoden myydyin taskukirja: Reijo Mäki, Keltainen leski * Vuoden myydyin äänikirja: Heli Laaksonen, Jänes pussis == Palkintoja == ; Arthur C. Clarke -palkinto * Neal Stephenson ; Bram Stoker Award * Peter Straub ; Finlandia-palkinto * Helena Sinervo ; Tieto-Finlandia- palkinto * Elina Sana ; Hugo-palkinto * Lois McMaster Bujold ; Kalevi Jäntin palkinto * Mikko Rimminen * Aki Salmela ; Mikael Agricola -palkinto * Anna- Maija Viitanen ; Nobelin kirjallisuuspalkinto * Elfriede Jelinek ; Pohjoismaiden neuvoston kirjallisuuspalkinto * Kari Hotakainen ; Pulitzerin kirjallisuuspalkinto * Edward P. Jones ; Runeberg-palkinto * Rakel Liehu ; World Fantasy Award * Jo Walton == Lähteet == 2004
Lissu ja mä

Lissu ja mä on Maija Vilkkumaan kappale, joka julkaistiin 18. toukokuuta 2015 ensimmäisenä singlenä hänen seitsemänneltä studioalbumiltaan Aja!. Se sijoittui Suomen virallisen latauslistan kuudenneksi. Kappaleeseen tehtiin musiikkivideo, ja sen on ohjannut Sami Joensuu. == Lähteet == Luokka:Vuoden 2015 kappaleet Luokka:Maija Vilkkumaan kappaleet
Kirjallisuusvuosi 2003

Kirjallisuusvuosi 2003 käsittelee vuoden 2003 tärkeitä kirjallisuuden tapahtumia, uutisia ja julkistuksia. == Tapahtumia == * Helsingin käräjäoikeus määräsi Art House -kustantamon toimitusjohtajan Heikki Haavikon paljastamaan 5 000 euron sakon uhalla yhtiön kustantaman Minne hävisivät Soneran miljardit? -kirjan kirjoittajan henkilöllisyyden. Kirja oli ilmestynyt alun perin nimimerkki Pekka Pelottoman kirjoittamana Internetissä kesällä 2002. Kirjoittajan julkistamista oli vaatinut Soneran entinen toimitusjohtaja Kaj- Erik Relander, joka oli tehnyt rikosilmoituksen kunnianloukkauksesta. * Kirjailija Elina Sanan julkaisema kirja Luovutetut: Suomen ihmisluovutukset Gestapolle herätti keskustelun Suomesta jatkosodan aikana Saksaan luovutettujen yli 3 000 ihmisen kohtalosta. Sanan kirjan mukaan joukossa oli ollut useita juutalaisia. Yhdysvaltalainen Wiesenthal-keskus vaati Suomea selvittämään asian ja saattamaan luovutuksista vastanneet henkilöt rangaistuksiin. Elina Sana sai teoksestaan Tieto-Finlandia-palkinnon 2004. * 12-osainen Ukrainan historian tietosanakirja alkoi ilmestyä. Teoksen avulla pyrittiin täyttämään Ukrainan historian aukkokohtia erityisesti neuvostovuosien ajalta. == Julkaisuja == * Mitch Albom - The Five People You Meet in Heaven * Paavo Alkio - Sotatuomarin päiväkirjat, toim. Erkki Rintala * Anne Applebaum - Gulag: A History (suom. Gulag. Vankileirien saariston historia, 2022) * Margaret Atwood - Oryx ja Crake * Max Barry - Jennifer Valtiovalta * Dan Brown - Da Vinci -koodi * Mark Haddon - Yöllisen koiran merkillinen tapaus * Khaled Hosseini - The Kite Runner (suom. Leijapoika, 2004) * Conn Iggulden - Rooman portit * Juha Itkonen - Myöhempien aikojen pyhiä * Leena Lander - Käsky * Åsa Larsson - Aurinkomyrsky * J. K. Rowling - Harry Potter ja Feeniksin kilta * Elina Sana - Luovutetut: Suomen ihmisluovutukset Gestapolle * Lars Sund - Erikin kirja ==Myydyimmät kirjat== * Vuoden myydyin kotimainen kaunokirja: Ilkka Remes, Ikiyö * Vuoden myydyin käännöskaunokirja: Henning Mankell, Ennen routaa * Vuoden myydyin kotimainen lasten- ja nuortenkirja: Mauri Kunnas, Seitsemän koiraveljestä * Vuoden myydyin käännetty lasten- ja nuortenkirja: Harald Sonesson, Muumipeikon luminen aamu * Vuoden myydyin tietokirja: Guinness World Records 2004 * Vuoden myydyin käännetty sarjakuvakirja: Walt Disney, Aku Ankan taskukirja 285: Hui Hai (tupla) * Vuoden myydyin taskukirja: Leena Lehtolainen, Kun luulit unohtaneesi == Palkintoja == ; Arthur C. Clarke -palkinto * Christopher Priest ; Bram Stoker Award * Tom Piccirilli ; Finlandia-palkinto * Pirkko Saisio ; Tieto-Finlandia-palkinto * Antti Helanterä, Veli-Pekka Tynkkynen ; Hugo-palkinto * Robert J. Sawyer ; Kalevi Jäntin palkinto * Juha Itkonen ; Mikael Agricola -palkinto * Kai Nieminen ; Nobelin kirjallisuuspalkinto * John Maxwell Coetzee ; Pohjoismaiden neuvoston kirjallisuuspalkinto * Eva Ström ; Pulitzerin kirjallisuuspalkinto * Jeffrey Eugenides ; Runeberg-palkinto * Ranya ElRamly ; World Fantasy Award * Graham Joyce * Patricia A. McKillip == Lähteet == 2003
Kirjallisuusvuosi 2002

Kirjallisuusvuosi 2002 käsittelee vuoden 2002 tärkeitä kirjallisuuden tapahtumia, uutisia ja julkistuksia. == Tapahtumia == * Kirjallisuusvuoden kotimaisen kaunokirjallisuuden aiheet olivat usein historiallisia, erityisesti 1900-luvun sotavuosia ja 1970-lukua käsitteleviä. Nykyaikaan sijoitetuissa teoksissa oli usein kyse yksilön selviämisestä lähiympäristön tai oman itsensä aiheuttamissa paineissa. == Julkaisuja == * Antony Beevor - Berliini 1945 (engl. Berlin: The Downfall 1945) * Augusten Burroughs - Juoksee saksien kanssa * Ranya ElRamly - Auringon asema * Elena Ferrante - I giorni dell’abbandono (suom. Hylkäämisen päivät) * Diana Gabaldon - Muukalainen (Outlander-sarjan ensimmäinen romaani) * Eve Hietamies - Puolinainen * Nick Hornby - Poika * Kari Hotakainen - Juoksuhaudantie * Hannu Kahakorpi (toim.) - Viimeinen vierailu (Kotikatu-tv-sarjaan pohjautuvia tarinoita) * Lauri Meri - Pentti Siimes. Näyttämöllä, kotonaan * Mari Mörö - Pyryhattu ja Viimapää * Jo Nesbø - Suruton * Orhan Pamuk - Kar (suom. Lumi, 2004) * Terry Pratchett - Yövartiosto * Ilkka Remes - Itäveri * Alice Sebold - The Lovely Bones (suom. Oma taivas, 2003) * Jukka Tarkka - Uhan alta unioniin : Asennemurros ja sen unilukkari Eva * Jari Tervo - Rautapää * Antti Tuuri - Eerikinpojat (Äitini suku -sarjan avausromaani) ==Myydyimmät kirjat== * Vuoden myydyin kotimainen kaunokirja: Leena Lehtolainen, Kun luulit unohtaneesi * Vuoden myydyin käännöskaunokirja: Henning Mankell, Tanssinopettajan paluu * Vuoden myydyin kotimainen lasten- ja nuortenkirja: Mauri Kunnas, Seitsemän koiraveljestä * Vuoden myydyin käännetty lasten- ja nuortenkirja: Astrid Lindgren, Astrid Lindgrenin rakkaimmat sadut * Vuoden myydyin tietokirja: Pirkan paras keittokirja * Vuoden myydyin käännetty sarjakuvakirja: Walt Disney, Aku Ankan taskukirja 269: Matkaeväs * Vuoden myydyin taskukirja: Reijo Mäki, Pimeyden tango == Palkintoja == ; Aleksis Kiven palkinto * Aila Meriluoto ; Arthur C. Clarke -palkinto * Gwyneth Jones ; Bram Stoker Award * Neil Gaiman ; Finlandia-palkinto * Kari Hotakainen ; Tieto-Finlandia-palkinto * Esko Valtaoja ; Hugo-palkinto * Neil Gaiman - Unohdetut jumalat ; Kalevi Jäntin palkinto * Ranya ElRamly * Petri Tamminen ; Mikael Agricola -palkinto * Liisa Ryömä ; Nobelin kirjallisuuspalkinto * Imre Kertész ; Pohjoismaiden neuvoston kirjallisuuspalkinto * Lars Saabye Christensen ; Pulitzerin kirjallisuuspalkinto * Richard Russo ; Runeberg-palkinto * Risto Ahti ; World Fantasy Award * Ursula K. Le Guin == Lähteet == 2002
Kissavideoita

Kissavideoita on Maija Vilkkumaan kappale, joka julkaistiin 11. syyskuuta 2015 toisena singlenä hänen seitsemänneltä studioalbumiltaan Aja!. Se nousi Suomen virallisen latauslistan sijalle 26 ja radiosoittolistan sijalle 74. Kappaleeseen tehtiin musiikkivideo, ja sen on ohjannut Aino Suni. == Lähteet == Luokka:Vuoden 2015 kappaleet Luokka:Maija Vilkkumaan kappaleet
Atlantic Airwaysin lento 670

Atlantic Airwaysin lento RC670 oli Atlantic Airways -lentoyhtiön sisäinen reittilento Norjassa Stavangerin lentoasemalta Stordin lentoasemalle. Lennon konetyyppinä toimi British Aerospace BAe 146-200A. Kone lähti Stavangerin lentoasemalta 10. lokakuuta 2006 kello 7:17 paikallista aikaa ja sen oli määrä laskeutua Stordiin noin puoli kahdeksan aikaan. Lentäjät päättivät suorittaa lyhyen lähestymisen suoraan sisään kiitotielle 33 tuulen ollessa itä-kaakosta suunnasta 120° noin kuuden solmun nopeudella. Tällöin takatuulikomponentiksi muodostui alle neljä solmua. Koneen manuaalissa suurin demonstroitu takatuulikomponentti on 15 solmua joten takatuuli oli pieni tekijä onnettomuudessa. Koneen kosketus oli normaali. Ohjaajien aloittaessa koneen hidastaminen lentokoneen spoilerit eivät aktivoituneet oletetusti. Ohjaajat aloittivat jarruttamisen käyttämällä hätäjarrua joka toimii yleensä viimeisenä toimenpiteenä pysäyttää kone. Hätäjarrua käytettäessä koneen renkaat lukkiutuvat sillä luistonestojärjestelmä on kytketty vain jalkajarruille. Kiitotie oli onnettomuushetkellä kostea, jolloin hätäjarrutus sai aikaan harvinaisen höyrypatja-ilmiön, jolloin jarrujen tekemä kitka lämmittää veden kiehumispisteeseen, vesi höyrystyy ja nostaa koneen ylöspäin. Lentäjät yrittivät luisuen jarruttaa konetta, mutta kone ei pysähtynyt ajoissa. Kello oli onnettomuushetkellä 7:32. Kone suistui lopulta kiitotien eteläpuolen (kiitotien 15) takana olevaa jyrkkää mäkeä pitkin rotkoon, ja kone pysähtyi kesken mäkilaskun. Onnettomuuden jälkeen vasemmanpuoleinen moottori, eli moottori nro. 2, jatkoi käyntiään useita minuutteja. Edessä olevia hätäuloskäyntiovia ei voitu avata. Loput matkustajat pääsivät ulos toisesta vasemmanpuoleisesta hätäovesta. Kuusi matkustajaa sai vakavia palovammoja. Neljä ihmistä menehtyi onnettomuudessa. == Lähteet == * Flight Safety Foundation, Aviation Safety Network, https://aviation- safety.net/database/record.php?id=20061010-0, luettu 18.10 2017 Luokka:Lento- onnettomuudet Norjassa Luokka:Vuoden 2006 lento-onnettomuudet
Kirjallisuusvuosi 2001

Kirjallisuusvuosi 2001 käsittelee vuoden 2001 tärkeitä kirjallisuuden tapahtumia, uutisia ja julkistuksia. == Tapahtumia == * Useat kaunokirjalliset teokset käsittelivät historiallisia aiheita. Niistä ehkä vilkkaimman keskustelun synnytti Ulla-Lena Lundbergin teos Marsipaanisotilas, jota on sanottu ensimmäiseksi suureksi suomenruotsalaiseksi sotaromaaniksi. Se käsittelee toisen maailmansodan aikaa ihmissuhteiden ja tunteiden kautta. Kritiikkiä teos synnytti sotatapahtumien asiavirheiden takia. Laila Hietamies ja Eeva Kilpi taas kuvasivat karjalaisen siviiliväestön kohtaloita samassa sodassa. Jari Järvelän teos Veden paino kuvaa Aunuksen sotaretkeä vuonna 1919. Nuorena kuolleen Harri Sirolan teos Jeesus enkelinpoika Nasaretilainen jäi hänen viimeiseksi romaanikseen. == Julkaisuja == * Eoin Colfer - Artemis Fowl (kahdeksanosaisen sarjan avausteos) * Laila Hietamies - Syksyksi kotiin * Max Jakobson - 20\. vuosisadan tilinpäätös II * Jari Järvelä - Veden paino * Neil Gaiman - Unohdetut jumalat * Martti Häikiö - Nokia Oyj:n historia I–III * Eeva Kilpi - Rajattomuuden aika * Mauno Koivisto - Venäjän idea * Ulla-Lena Lundberg - Marsipaanisotilas (Marsipansoldaten, 2001) * Teijo-Kalevi Lusa - Maailmanloppu 2028? (esikoisteos) * Yann Martel - Piin elämä * Ian McEwan - Atonement (suom. Sovitus, 2002) * Mikael Niemi - Populäärimusiikkia Vittulajänkältä (ruotsiksi vuonna 2000) * Patrik Ouředník - Europeana: Stručné dějiny dvacátého věku (suom. Europeana : 20. vuosisadan lyhyt historia, 2022) * Fernando Pessoa - En minä aina ole sama * Hannu Raittila - Canal Grande * W. G. Sebald - Austerlitz (romaani, suom. 2002) * Harri Sirola - Jeesus enkelinpoika Nasaretilainen * Saila Susiluoto - Siivekkäät ja hännäkkäät (esikoisrunokokoelma) * Jari Tervo - Suomemme heimo * Serhi Žadan - Балади про війну і відбудову (runoja, "Balladeja sodasta ja jälleenrakennuksesta") * Carlos Ruiz Zafón - Tuulen varjo == Myydyimmät kirjat == * Vuoden myydyin kotimainen kaunokirja: Arto Paasilinna, Ihmiskunnan loppulaukka * Vuoden myydyin käännöskaunokirja: J. R. R. Tolkien, Taru sormusten herrasta 1–3 * Vuoden myydyin kotimainen lasten- ja nuortenkirja: Pirkko-Liisa Surojegin, Suomen lasten hölmöläissadut * Vuoden myydyin käännetty lasten- ja nuortenkirja: J. K. Rowling, Harry Potter ja liekehtivä pikari * Vuoden myydyin tietokirja: Guinnessin Suuri ennätyskirja 2002 * Vuoden myydyin käännetty sarjakuvakirja: Walt Disney, Aku Ankan taskukirja 257: Täyttä elämää == Palkintoja == ; Arthur C. Clarke -palkinto * China Miéville ; Bram Stoker Award * Richard Laymon ; Finlandia-palkinto * Hannu Raittila ; Tieto- Finlandia-palkinto * Heikki Paunonen, Marjatta Paunonen ; Hugo-palkinto * J. K. Rowling - Harry Potter ja liekehtivä pikari ; Kalevi Jäntin palkinto * Jari Järvelä * Saila Susiluoto ; Mikael Agricola -palkinto * Erkki Kirjalainen ; Nobelin kirjallisuuspalkinto * V. S. Naipaul ; Pohjoismaiden neuvoston kirjallisuuspalkinto * Jan Kjærstad ; Pulitzerin kirjallisuuspalkinto * Michael Chabon - The Amazing Adventures of Kavalier & Clay ; Runeberg-palkinto * Juha Seppälä ; World Fantasy Award * Tim Powers * Sean Stewart == Lähteet == 2001
Gilbert Cannan

Gilbert Cannan (1884–1955) oli englantilainen kirjailija, jonka tunnetuimpia teoksia ovat esikoisromaani Peter Homunculus (1909) ja näytelmät The Perfect Widow (1912) ja The Release of Soul (1920). Runeberg-projekti Cannan opiskeli oikeustiedettä Manchesterissä ja Cambridgen yliopistossa, toimi lyhyesti asianajajana mutta siirtyi sitten sanomalehden toimittajaksi ja kirjailijaksi. Vuonna 1915 hän julkaisi tutkimuksen kirjailija Samuel Butlerista. Cannanin tuotantoon kuuluu myös runoja, novelleja, näytelmiä ja teatteriarvosteluja. Cannan avioitui J. M. Barrien entisen vaimon Maryn kanssa, sairastui skitsofreniaan ja viimeiset yli 30 vuotta elämästään mielisairaalassa. ==Lähteet== Luokka:Englantilaiset kirjailijat Luokka:Vuonna 1884 syntyneet Luokka:Vuonna 1955 kuolleet
Kirjallisuusvuosi 2000

Kirjallisuusvuosi 2000 käsittelee vuoden 2000 tärkeitä kirjallisuuden tapahtumia, uutisia ja julkistuksia. == Tapahtumia == * Melkein kaikki Finlandia-palkintoa tavoitelleet teokset käsittelivät yhden suvun tai perheen sisäisiä ihmissuhteita. Kjell Westön Isän nimeen seurasi päähenkilön isän elämäntaivalta vastoinkäymisestä toiseen. Pirkko Saision teos Vastavalo kuvaa kirjailijan omaa nuoruutta ulkopuolisen silmin. Eeva Tikan romaanissa Lohikäärmekylpy on kyse ystävättärien keskinäisestä valtasuhteesta. Petri Tamminen taas kuvaa Väärä asenne -teoksessa nuorta isää, jonka huoli lapsen turvallisuudesta kasvaa äärettömyyksiin. * Finlandia-voittajaksi valittu Johanna Sinisalon teos Ennen päivänlaskua ei voi rakentuu homoeroottisesti virittyneen parisuhteen ympärille. Sitä pidetään myös ensimmäisenä fantasia- tai tieteiskirjana, joka on saanut Finlandia-palkinnon. == Julkaisuja == * ”Luther Blissett” - Q * Risto Isomäki - Herääminen * Naomi Klein - No Logo * Andrei Makine - Requiem pour l'Est (suom. Idän sielunmessu) * Arto Paasilinna - Ihmiskunnan loppulaukka * Erno Paasilinna - Matkakuvia menneiltä ajoilta * Jusa Peltoniemi - Jäähyväiset sukuromaanille * Riku Rinne - KK – Kuolemankauppias * J. K. Rowling - Harry Potter ja liekehtivä pikari * Johanna Sinisalo - Ennen päivänlaskua ei voi * Petri Tamminen - Väärä asenne * Jari Tervo - Kallellaan * Eeva Tikka - Lohikäärmekylpy * Antti Tuuri - Aukko taivaassa * Kjell Westö - Isän nimeen ==Myydyimmät kirjat== * Vuoden myydyin kotimainen kaunokirja: Laila Hietamies, Kesän korkea taivas * Vuoden myydyin käännöskaunokirja: Liza Marklund, Uutispommi * Vuoden myydyin kotimainen lasten- ja nuortenkirja: Mauri Kunnas, Koiramäen Martta ja tiernapojat * Vuoden myydyin käännetty lasten- ja nuortenkirja: J. K. Rowling, Harry Potter ja viisasten kivi * Vuoden myydyin tietokirja: Mitä Missä Milloin 2001 == Palkintoja == ; Arthur C. Clarke -palkinto * Bruce Sterling ; Bram Stoker Award * Peter Straub ; Finlandia-palkinto * Johanna Sinisalo ; Tieto- Finlandia-palkinto * Anu Kantola työryhmineen ; Hugo-palkinto * Vernor Vinge - Taivaan syvyydet ; Kalevi Jäntin palkinto * Asko Sahlberg ; Mikael Agricola -palkinto * Antero Tiusanen ; Nobelin kirjallisuuspalkinto * Gao Xingjian ; Pohjoismaiden neuvoston kirjallisuuspalkinto * Henrik Nordbrandt ; Pulitzerin kirjallisuuspalkinto * Jhumpa Lahiri ; Runeberg-palkinto * Tuula-Liina Varis ; World Fantasy Award * Martin Scott == Lähteet == 2000
Andrea Conti

Andrea Conti (s. 2. maaliskuuta 1994 Lecco) on italialainen jalkapalloilija, joka edustaa Serie A:ssa pelaavaa Sampdoriaa oikeana laitapuolustajana. Conti on pelannut useissa Italian nuorisomaajoukkueissa. Hän kuului Italian joukkueeseen alle 21-vuotiaiden EM-kilpailuissa 2017. Italian A-maajoukkueessa hän on pelannut toistaiseksi ainoan kerran syyskuussa 2017 MM- karsintaottelussa Israelia vastaan. == Lähteet == * Luokka:Vuonna 1994 syntyneet Luokka:Italialaiset jalkapalloilijat Luokka:Elävät henkilöt
Joe Orton

John Kingsley ”Joe” Orton (1. tammikuuta 1933 Leicester – 9. elokuuta 1967 Lontoo) oli englantilainen näytelmä- ja romaanikirjailija, joka tuli lyhyen teatteriuransa aikana 1960-luvun puolessavälissä tunnetuksi monista mustan huumorin sävyttämistä anarkistisista, räävittöminäkin pidetyistä farsseistaan. Suomeksi niistä on esitetty ainakin Entertaining Mr Sloane (1964, nimillä Herra Sloane, Huvia herra Sloanille ja Olkaa kilttejä Mr. Sloanelle), Loot (1965, suom. Saalis) sekä What the Butler Saw (postuumi kantaesitys 1969, suomeksi nimillä Hullun kirjoissa ja vähän Eevankin ja Leikitäänkö lääkäriä?). Orton alkoi kirjoittaa näytelmiä 1960-luvun alussa, teki läpimurron vuonna 1964 mutta kuoli jo vuonna 1967 pitkäaikaisen miesystävänsä Kenneth Halliwellin surmaamana. John Lahrin kirjoittaman Ortonin elämäkerran (1978) pohjalta ohjasi Stephen Frears vuonna 1987 ensi-iltansa saaneen tragikomediallisen elokuvan Prick Up Your Ears. ==Lähteet== Luokka:Englantilaiset näytelmäkirjailijat Luokka:Brittiläiset henkirikosten uhrit Luokka:Vuonna 1933 syntyneet Luokka:Vuonna 1967 kuolleet
Etelänruusuruoho

Etelänruusuruoho (Knautia macedonica) on kuusamakasvien (Caprifoliaceae) heimoon ja ruusuruohojen (Knautia) sukuun kuuluva ruohovartinen kasvilaji. Se muistuttaa Suomessakin luonnonvaraisena kasvavaa ketoruusuruohoa (Knautia arvensis), mutta lajit on helposti erotettavissa ainakin kukkien värin perusteella. Etelänruusuruoho on monivuotinen ja kasvaa noin 45–65 cm korkeaksi. Sen kukinto on varren päässä oleva tiivis, useista tummanpunaisista kukista koostuva mykerömäinen kukkarykelmä. Etelänruusuruoho kukkii keski- ja loppukesällä. Etelänruusuruoho kasvaa aurinkoisilla, kuivahkoilla ja tuulettomilla kasvupaikoilla eli samantapaisilla paikoilla kuin ketoruusuruohokin. Etelänruusuruoho suosii neutraalia tai hieman emäksistä maaperää. Etelänruusuruoho on kotoisin Keski-Euroopasta, mutta se menestyy myös muualla maailmassa, etenkin sellaisessa ilmastossa, jossa kesäyöt ovat viileitä. Etelänruusuruohoa käytetään koristekasvina myös Suomessa ja se sopii myös leikko- tai kuivakukaksi. Suotuisissa oloissa etelänruusuruoho voi lisääntyä myös puutarhassa itsenäisesti siementen kautta. Etelänruusuruohon tieteellisen nimen lajinimi (macedonica) viittaa Makedoniaan. == Lähteet == * Missouri Botanical Garden: Knautia macedonica == Aiheesta muualla == * Laji.fi: Etelänruusuruoho (Knautia macedonica) Luokka:Ruusuruohot
Porkkanat

Porkkanat eli sädeporkkanat eli väkäporkkanat (Daucus) on kasvisuku, joka kuuluu sarjakukkaiskasvien heimoon. Suvussa on 45 lajia. Porkkanoiden tunnetuin laji on porkkana (Daucus carota), jota viljellään juureskasvina. Saman lajin villimuoto, villi- eli rikkaporkkana (Daucus carota subsp. carota), kasvaa varsinkin Keski-Euroopassa yleisesti rikkakasvina. Lajia kasvatetaan myös leikkokukkana. Porkkanoiden läheisimpiä sukulaisia muista sarjakukkaiskasveista ovat esimerkiksi kesäkuminat, karvasputket ja kesäputket. == Porkkanalajeja == * kultajyväporkkana (Daucus aureus) * porkkana eli aitoporkkana eli rikkaporkkana (Daucus carota) ** azorienporkkana (subsp. azoricus) ** rikkaporkkana eli villiporkkana (Daucus carota subsp. carota) ** meriporkkana (Daucus carota subsp. gummifer) ** ruokaporkkana (Daucus carota subsp. sativus) * espanjanporkkana (Daucus durieua) * vuoriporkkana (Daucus montanus) Kassu – Kasvien suomenkieliset nimet: Daucus Viitattu 19.10.2017. * kanarianyrttiputki (Daucus elegans, syn. Cryptotaenia elegans) Nykyisessä sukurajauksessa porkkanoihin yhdistetään useita aiemmin itsenäisenä pidettyjä sarjakukkaissukuja:Kassu – Kasvien suomenkieliset nimet: Melanoselinum Viitattu 16.1.2021.Kassu – Kasvien suomenkieliset nimet: Monizia Viitattu 16.1.2021.Kassu – Kasvien suomenkieliset nimet: Pseudorlaya (suom. nimi) Viitattu 16.1.2021. * Melanoselinum: jättivuoriporkkana (Melanoselinum decipiens eli Daucus decipiens) * Monizia: vuoriporkkana (Monizia edulis eli Daucus edulis) * Pseudorlaya (pikkukesäputket): pikkukesäputki (Pseudorlaya pumila eli Daucus pumilus) == Lähteet == == Aiheesta muualla == * Suomen Lajitietokeskus: Porkkanat (sädeporkkanat) (Daucus) * ITIS: Daucus * United States Department of Agriculture (USDA): Daucus * Flora of China: Daucus
Jaavankardemummat

Jaavankardemummat eli mummat (Amomum) on kasvisuku, joka kuuluu inkiväärikasvien heimoon. Siihen luokitellaan 115 lajia, joita esiintyy trooppisella ja subtrooppisella vyöhykkeellä Intiasta pohjoiseen Australiaan.Plants of the World Online: Amomum Roxb. Viitattu 26.10.2022. Sukuun sisältyy muun muassa huone- ja maustekasvina kasvatettu jaavankardemumma (Amomum compactum). Lajin uusin nimi on jaavanmummoa (Wurfbainia compacta).Suomen Lajitietokeskus: Jaavanmummoa – Wurfbainia compacta Viitattu 12.1.2022. Toinen suvun maustekasvi on monissa kielissä "mustan kardemumman" nimellä tunnettu Amomum subulatum. == Lähteet == == Aiheesta muualla == * Finto: Kassu – Kasvien suomenkieliset nimet: Amomum * Suomen Lajitietokeskus: Mummat – Amomum Luokka:Inkiväärikasvit